
No. 45/1935. | No. 114/1935. 


Necrolog. Ajutorul reciproc al preoților în caz de 


Cu multă durere comunicăm Ven. Cler diecezan iuioaita 
moartea următorilor venerabili preoţi diecezani. 
Rev.-.mul Domițian Cupşa Arhidiacon onorar, pro-. 
topop paroh în Tâşnad a repaosat -în Domnul la 25 
Decemvrie 1934 în anul al 70 lea al vieţii şi al 40-lea 


al preoţiei sale. 


Dând ascultare dorinţei, aproape unanime a preo- 
ților acestei Dieceze, pe ziua de 1 lanuarie 1935 pu- 
nem în funcțiune fondul de ajutorare reciprocă al 

Mon. Constantin Iuga, protopop onorar, paroh în | preoţilor pentru caz de moarte, după normele publi- 
Crişeni a repaosat în Domnul la 27 Decemvrie 1934 | cate sub No. 2337/1934 în No. 15—16 al Vestitorului. 


în ds al 76-lea al i şi al 53-lea al preoţiei sale. Ţinând seamă de propunerile făcute din partea Cieru- 
n veci amintirea lor lui punctul 7 al acelor norme se modifică în modul - 


ic zeii următor : 
No. 46/1935. 


Preoţi repaosaţi în anul 1934. 


In cursul anului 1934 s'au mutat la cele veşnice 
următorii preoţi diecezani: 

1. Victor Vaşvary, paroh în Corund. 

i Nicolae Bota, paroh în Vezendiu. 

3. Dr. Constantin Pavel, profesor la liceul din 
Beiuş. 
4. Vasile Pop, preot deticient. 
+ Gheorghe Cavaşi, paroh în Şilindru. 
„ Graţian Mateiu, paroh în Sărsig. 
. Domițian Cupşa, protopop în Tâşnad. 
. Constantin luga, paroh în Crişeni. 

Pentru repaosul sufletelor acestor coniraţi ador- 
miţi în Domnul, în conformitate cu Circularul No. 
1552/1925, fiecare preot diecezan este dator să cele- 
breze, pentru toţi împreună, trei sf. liturghii. 


Oradea, 4 Ianuarie 1935. 


La moartea vre-unui membru al fondului, Ordina- 
riatul, după primirea raportului oficial despre moarte, 
va dispune plata ajutorului momentan. Din ajutorul 
momentan, se va reţine la oficiul administrativ al fon- 
daţiunilor diecezane capitalul necesar, pentru ca în fie- 
care an la aniversarea morții membrului decedat să 
se celebreze o liturghie îondaţională în biserica, la 
care a slujit mai pe urmă. Acest capital de prezinte 
face 1000 Lei. 

Restul se va plăti văduvei, sau dacă nu rămâne 
văduvă se va plăti copiilor sau tutorelui acestora. 
“Ajutorul cuvenit după preoții membri ai vreunui or- 
din religios se va pune la dispoziţia superiorului or- 
dinului. Preoţii celibi sau cei văduvi fără copii, încă 
în viaţă fiind, vor putea indica în adresă către Ordi- 
nariat ca îndreptăţit să ridice ajutorul momentan în 
caz de moarte, pe părinţii sâi, sau pe vre-unul-ori 
mai mulți dintre rudeniile sale până la gradul -IV de 
consângenitate sau vreo instituţie bisericească ori 
de binefacere. Ajutorul momentan al membrilor dece- 
daţi fără “văduvă şi copii şi fără a dispune de ajutor » 
în modul arătat mai sus, Ordinariatul îl va plăti pro- 
topopului sau unui delegat episcopesc, care din ajuto- 
rul momentan va achita cheltuielile de boală, de în- 
mormâniare, va comanda o cruce de piatră la mor- 
mântul celui decedat, iară suma ce va mai rămânea 
o va pune la dispoziția Ordinariatului, pentru a o între- 
buința spre scopuri de binefacere. 


Din salariile şi pensiunile pe Ianuarie şi Februa- 
rie crf., se vor reținea primele două cotizații de câte 
250 Lei. | 

Oradea, Şed. Consistorială din 8 lanuarie 1935, 


O=ROO 


No. 179/1935. 


Concurs la parohii. 


Cu termenul de 1 Februarie crt., se publică con- 
curs la parohiile : 

1. Girişul-de-Criş (protopopiatul Central) al căruia 
titular doreşte să treacă la penzie. 

2. Sârsig. (protopopiatul Mărghitei) devenită va- 
cantă prin moartea On-lui Graţian Mateiu. 

3. Şumal (protopopiatul Șimleului) devenită vacantă 
prin trecerea On-lui Grigorie Balota la parohia Crişeni. 


Oradea, 16 Ianuarie 1935. 

Concurs la postul de cantor din Bozieş, 


Pentru ocuparea postului de cantor din Bozieş 
(filia parohiei din Valcăul de jos) jud. Salăj, se publică 
concurs pe ziua de 17 Februarie. Dotaţia cantorală: 
8 jug. pământ arător, casă cu grădină de 1 jug. şi 
stole. Doritorii a concura sunt rugaţi ca, pe ziua de 
17 Februarie crt. să se prezinte la Si. Liturghie în 
Biserica din Bozieş. 

Bozieş, la 4 lanuarie 1935. 








Anul XI, No. Z 


Concurs la postul de cantor din Vaşad 


Curatoratul Bisericii gr. catolice române din Va- 
şad, jud. Sălaj, publică concurs pentru complenirea 
postului | de cantor. Termenul de concurs este 1 Fe- 
bruarie a. c. Venitele sunt: 8 jug. pământ cultivabil, 
locuinţă cu întravilan corăspunzător şi stolele obişnuite, 
Datorinţele cantorului sunt reglementate prin decizia 
Nr. 3781 din 20 Noemurie 1934 a Preav. Ordinariat 
din Oradea. 

La caz că nu se vor prezenta cantori cu diplomă, 
vor putea îi angajaţi şi cântăreţi cari au cunoştinţe 
tipiconale. Vor îi preferaţi cunoscătorii de note, capa- 
bili a conduce cor vocal. 











Curatoratul. Vaşad, 4 Ianuarie 1935. Curatoralul. 
PARTEA NEOFICIAT.Ă. 
[Ce e e e e ea a aj 
Benedict XV și pacea. & 


La 22 lanuarie 1922 Papa Benedict XV îşi în- 
cheia, aproape pe neaşteptate, scurtul său pontificat 
de 7 ani. Este, fără îndoială, cel mai sbuciumat pon- 
tificat din câte cunoaşte istoria, dela Petru până în 
zilele noastre. 

Deşi, în viaţă, a fost criticat violent şi atacat pe 
nedrepiul de către oamenii, cari erau stăpăniţi de .pati- 
mile şi ura ce întunecă minţile şi împiedecă vederea 
clară a adevărului, totuşi, după moarte a fost proslă- 
vit de lumea întreagă. Presa din Europa şi America — 
chiar şi cea de alte credințe, decât cea catolică — îi 
aduse cele mai frumoase elogii şi fâcu apologia finutei 
sale de adevărat părinte al tuturor. Lumea se desme- 
tecea şi începea să înţeleagă greşala, pe care o făcu 
civilizaţia modernă şi, mai ales, înţelegea cât de ne- 
cuviincios şi nedrept au îos interpretate, de cei inte- 
resaţi şi de sectari, vorbele şi faptele marelui Papă. 
Vedeau cu toţii că, judecata creştinească a lui Bene- 
dict AV despre urmările războiului şi noua așezare a 
lucrurilor erau dictate de o înaltă înţelepciune şi adâncă 
chibzuială. 


Bine spunea un ilustru politician, când afirma 
că, Benedict »ajungând în fruntea ierarhiei catolice pe 
vremea războiului mondial, a lucrat pentru pace ca 
nimeni altul« si adăoga: »oricine a putut urmări mai 
de-aproape, în ceasurile grele, acţiunea lui Benedict, 
a trebuit să vază cum se ridica el de-asupra patimilor 
tulburi şi violente, cari au întunecat epoca noastră şi 
cum, asemenea marilor Pontifi ai istoriei, aducea 
o rază de lumină în cea mai întunecoasă „noapte din 
viaţa lumii«, 


Cuvinte întelepte şi drepte, căci dacă mai licărea 
lumii o rază de lumină şi de nădejde dinco!o de război, 
i se datorează lui Benedict. Dacă principiul solidari- 
făţii omenești a iost salvat din răsturnarea generală, 
este, în întregime, meritul lui. 


Cine studiază mai de aproape figura acestui su- 
prem ierarh nu poate scăpa din vedere un fapt cel 
caracterizează şi-l face vrednic de admiraţia lumii: 
Benedict a avut intuiţia clară, de profet, a răului ce 
tulbură Europa dela războiu încoace. Un rău ce nu 
se vindecă nici cu trecerea anilor şi nici prin nesfâr- 
şitele discuţii ale oamenilor de seamă, ci numai prin 
întoarcerea la duhul Evangheliei lui Christos. El pre- 
vedea necazul, ce chinuiește azi popoarăle, prevedea 


pacea îictivă ce s'a încheiat şi primejdia ce ţine în- 
cordate sufletele. Prevedea acestea şi alte urmări şi 
se silea să le înlăture cu toată grija sa de suveran 
şi de părinte, 

A fost EI cel dintâi, care a vorbit despre pace, 
atunci, când nimeni nu cuteza nici măcar să-i rostească 


numele şi când expresiunea acestei adânci nevoi a 


sufletului întregei lumi, putea fi socotită ca o trădare. 
A înţeles înaintea tuturor că a împinge ura dintre 
popoare până la limitele extreme şi încheierea unei 
păci »violente« ar fi nenorocirea cea mai mare pentru 
civilizaţia câştigată, de-alungul veacurilor, cu atâtea 
jertie. Le-a prevăzut şi le-a prezis aceste urmări. 

Noi astăzi, după 15 ani dela încheierea răsboiului, 
vedem că bogăţiile Angliei şi ale Americei, armatele 
puternice, subtilităţile diplomatice şi ştiinţa experţilor, 
strigătele ziarelor, sfatul şi banii bancherilor, abera- 
țiile doctrinare ale socialismului şi conferințele politice 
nesfârşite, nu pot opri verificarea prevederilor lui Be- 
nedict: ruina Europei şi depresiunea morală şi eco- 
nomică a lumii. 

Scrisorile enciclice ale actualului Papă, Piu XI, 
mai ales acele prin cari invită lumea să vină într'aju- 
torul năpăstuiţiior sorții, cari duc o viaţă »asemenea 
agoniei«, încă dovedesc cum Benedict a acţionat şi a 
vorbit ca. şi cum ar fi avut înaintea ochilor scena 
actualei situaţiuni economice mondiale, cu toată tra- 
gedia ei îngrozitoare. 

Astăzi, cuvântul pare că nu mai are puterea sa 
de odinioară asupra minţii oamenilor. Avertismentele 
şi invitările nu mai găsesc ecou nici la cei de sus nici 
la cei de jos, nici la conducători nici la supuşi. Lumea 
pare a fi ajuns prada unei nebunii ce duce la pier- 
zare. De aceeaşi slăbiciune par a îi stăpânite ştiinţa, 
bogăţia, politica şi celelalte forțe, cărora societatea de 
azi le-a acordat creditul cel mai larg. Pe trupul istovit 
al bătrânei Europe s'au deschis răni ce cu greu vor 
putea fi vindicate. Neputinţa de a rezolva problemele 
capitale pentru asanarea economică şi morală a lumii 
formează preocuparea şi groaza timpurilor în cari trăim. 

Benedict observă dinainte aceste lucruri şi le de- 
nunţă. Avertiză că Furopa nu poate trăi divizată mereu 
în părți ostile unele faţă de altele. Acest lucru va 
duce la mari neajunsuri de ordin general. E destul 
să-i citim actele oficiale, îndeosebi scrisorile adresate 

credinciosului său Secretar de stat, Card. P. Gasparri, f prin nenumăratele opere de ajutorare, din care am be- 
pentru a ne documenta asupra acestor lucruri. | ficiat şi noi Romănii, ci mai ales prin nizuința de-a 
Benedict are apoi şi meritul netăgăduit, în faţa lui 4 păstra şi prin salvarea unităţii spirituale a lumii civile, 
Dumnezeu şi a istoriei, de a fi ținut Si. Scaun, şi Bi- | Că lumea nu l-a ascultat, nu împortă. Nu la ascul: 
serica peste tot, nu absentă nici streină, ci deasupra | tat, pentrucă nu la înţeles. Oamenii erau stăpâniţi de 
acestei nemaipomenite încăierâri a omenirii. Poate * ură şi de patimi, deci nu puteau să înțeleagă nimica. 
unora li s'a părut măsură dictată de o prea mare! Dar aceasta nu-i răpeşte nimica din grandoarea mi- 
prudență omenească, dar în realitate a fost un act de , siunii sale. Ba tocmai pentrucă nu fu ascultat şi înţe- 
înțelepciune suprafirească. În cursul istoriei şi mai | les, astăzi, când prevederile lui se verifică pas cu pas, 
ales a războiului, Papatul a fost ca o oază a lumii în- | figura marelui Papă se ridică şi mai mult în ochii şi 
tregi, unde fiecare putea, să-şi afle odihna sufletului | stima lumii. El trece în istorie ca un înger al păcii şi 
chiar şi atunci când braţele erau încordate în războiu. al dreptăţii dintre popoare. Chiar şi Orientul necatolic 
Sf. Scaun a fost pentru toţi casa părintească, în care | i-a recunoscut acest sublin rol al său, cândi-a ridicat 
rănile şi chinurile aflau o alinare; a fost refugiul ul- Ţ statuie tocmai în capitala Bizanțului. Doar glasuri 
timei nădejdi. Spre Biserică erau îndreptate privirile răsleţe şi nebăgate în seamă dacă îi mai aduc învi- 
mamelor şi soțiilor, care îi petreceau pe luptători cu | nuiri nedrepte — obişnuitele — menite a arunca o 
rugăciunile lor pline de încredere. Acest Papat a pă- umbră asupra Papatului și a seduce buna credință a 
strat cu gelozie principiul înfrăţirii omeneşti, aşa | celor slabi. Aşa, într un număr mai recent, al unui 
cum l-a primit dela Întemeietorul său. Acel principiu, ţ »organ oficial« din loc, pe coloanele unei articol se 
pe care beligeranţii, în ura'lor nesocotită, l-ar fi di- | afirmă, între altele, că Papa — care era tocmai Be- 
strus într'o clipită. nedict XV — »a cerut dela Conferinţa de Pace men-. 
La sfârşitul marelui război, politica îngustă, sec- | ținerea Ungariei«. E o afirmaţie falşă, la care nici 
tarismul neîncrezător şi poita de râzbunare I-au închis | francmazonii nu s'au pretat. Nici autorul »straşnicului 
calea arbitratului. Nu-i râmânea alta, decât aceea a | articol«, inspirat, nu crede această enormitate. Dar nu 
paternităţii, pentru a ajunge la inima învrăjbiţilor. Şi | poate da de gol vorba Scripturii că »Din prisosinţa 
grija aceasta de părinte, Benedict şi-o artă, nu numai inimii grăieşte gura«. Şi când inima e rea...! 7. 














L 


Şi se duc ca clipele... 


— Gânduri creştinești. — 


Sentimentul monarhic se razimă pe consideraţiu- ş nile« celor doi ani: cel ce se naşte de cel ce moare, 
nea, nu filosofică, ci instinctivă, ce-şi are rădâcinile | prin însaş naşterea noului născut. 
în adâncimile sufletului poporal: că regafifafea e de La ce asistăm: La prohod, sau la naştere?! Care 
origine divină. să fie atitudinea noastră sufletească: să râdem ori să 

| se împrumută chiar atribuţii quasi-divine: re- | plângem? Ori să stăm indiferenți spectatori ai unei în- 
gele e pus în afară de legile ţării, e sacrosanct, e in- | tâmplări streine de noi? 
violabil, nu e responsabil nimănui de faptele sale. Orice durere străină, orice prohod, ce lasă oriani 

Chiar regalitatea în sine e considerată eternă. | sortiți mizeriei şi foametei, ne poate îndurera, ne poate 
Căci în momentul în care se aduce la cunoştinţa po- | lăsa reci, ba chiar mângăia: nu e prohodul nostru, nu 
porului moartea stăpânului, pe care. singurul său sunt orfanii noştri cei ce rămân. Pentru aceea asistă 
Domn, — Domnul a toate — l-a chemat să depună | atâta lume şi atât de bucuros la prohoduri. 
Suveranitatea ce-a purtat-o viaţă întreagă; făcându-l Și orice bucurie streină ne poate intrista: nu e 
responsabil pe cel ce nu dăduse nimănui seamă de | bucuria noastră. Pentru aceea puţini se bucură, doar 
faptele sale; de modul, dragostea, curăţenia şi desin- | adevărații prieteni suportă bucuria altora. 


teresul cu care a chivernisit moştenirea ce i s'a dat; Dacă putem plânge la moartea altora, nu ne e 

în clipa, în care se dă de ştire lumii, că regele | dat să plângem la moartea noastră. 

a murit, — se şi comunică numele noului suveran, Acestă poate fi motivul că de câte ori îngropâm 

noului stăpân: “ câte-un an, suntem cuprinşi de veselie excesivă: îl 
Regele a murit, trăiască regele! îngropăm în sunete de muzică, cu beuturi şi dansuri! 
Sa făcut doar un întâmplător schimb de persoane, Nici un regret, nici o lacrimă, nici un plâns. Nu 

nu de autoritate, Autoritatea regală rămâne neatinsă | ne e dat să plângem la moartea noastră! 

de schimbul persoanelor, neatinsă de vreme. Căci anul ce se duce, ce se pierde, se 'ngroapă, 


Regilor nu le este dat să fie plânşi de supușii | sunfem noi. Noi cu toate iluziile noastre pierdute, cu 
lor: ei trebue să fie preaslăviți pentru faptele vieții lor. | toate prieteniile noastre ucise, cu toate inimile noastre 
Supuşilor nu li se dă vreme fizică 'să-şi plângă | veştejite. Noi cu toate năcazurile şi bucuriile noastre. 


monarhul dispărut dintre cei vii, căci sentimentul de Ne-am dat noi seama vreodată, o singură dată de 
durere ȘI părere de său, ce ar vrea sau ar putea să | aceasta, atunci, când la 12 ore din noapte, se sting 
le stăpânească sufletele, pentrucă regele a murit — | lămpile iar când se aprind, ne trezim în mijlocul ace- 
este gonit de sentimentul bucuriei şi a liniştei că ! loraşi »cunoscuţi« în plinul necunoscut al anului nou? ' 
regele trăește. Aceasta e măreţia dureroasă a suve- Ne-am pus noi, în brațele tinere ale noului necu- 
ranităţii. noscut ce ne 'nlănţue, o singură dată în vieaţă între- 


Acelaş sentiment de trist prohod, amestecat cu | barea: Ce-am pierdut, prin moartea îndurerat de cu- 
veselia cântecelor. de nuntă, ne cuprinde sufletele la | noscutului an ce moare? 
orele 12 ale nopții de Sân-Văsii, când puţinul întune- Ce rost ar avea o asemenea întrebare şi ce alt 
rec, creeat de stinsul lămpilor ne desparte de »lumi- ? rezultat, decât că râsul nestăpânit şi strigătul strident 

al jazzbandului să fie întrecute de hohotul plânsului 
ce ne-ar putea năpdi, pe nevrute! 

Am pierdut un an! Şi atâţia alţii! Dar ce-i un an? 
Un an e 12 luni; 365 de zile; 8760 de ceasuri; 31 
milioane de secunde şi câteva sute de milioane de clipe. 

Căci clipele le-am trăiț, clipele le-am suferit, cli- 
pele ne-au mângăiat, nu anii, nici zilele nici chiar 
ceasurile ! 

O durere mare de avem, de măseă de pildă şi 
înţelegem realitatea îngrozitoare a clipei : cât de lungă 
este, ce veşnică ni se pare? 

Orele, zilele, lunile, anii, — iluzii! Creaţiuni ale 
minţii noastre pentru uşurarea cuvântului, pentru uşu- 


dându-se cu iuțeală vertiginoasă, adunăm vreo 3.600 000 
într” un tot de timp şi-i spunem ceas. Dar clipele 
adunate de mintea noastră în totul ce se cheamă ceas, 
— sunt clipe trăite, clipe moarte. Dacă bat cu dege- 
ful în masă, suneful e al trecutului, chiar durerea ce 
_am Simţit-o în momentul când iau cunoşiință de ea, 
e o amintire a durerii avute în momentul lovirii. 


Și adunăm toate clipele orelor ce mor în timpul 
cât se'nvârte pământul în jurul osiei sale și-i spunem: 
o zi. Adunăm toate clipele timpului ce se scurge dela 
o schimbare a lunii până la aita şi-i spunem: o lună. 
Strângem întrun fot cu puterea minimală a minţii 
noastre clipe ce trec, pier, în timpul cât se'nvârte pă- 
mântul în jurul soarelui, dând, prin această rotaţiune 
posibilitate plantei să se nască, să creascâ, să ro- 
dească şi să se odihnească în liniştea naturii înghe- 
țate, spre moartea, din care să 'nvie spre noua, 
înmulțita vieaţă a rotaţiunii celei noui; şi-i spunem 
acestui cimitir de atâtea clipe, multe dragi: an. 

Dar ce are vieaţa noastră sufletească cu aceste 
creațiuni ale minţii noastre, prin instinct părtaşe crea- 
țiunii ; ce are cu aceste luni, ani, zile ? Nimic! Are cu 
clipa. Cu care clipă ? Cu aceasta în care scriu, cetesc! 
Dacă sentrerupe, acum, şirul cetitului meu, ne mai 
având altă clipă la dispoziţie care să jie a mea : clipa 
m'a omorit mu ziua,care curge mai departe, nici anul 
care se desăvârșşeşte şi îără de mine. Ani, zile, secoli. 
flori artificiale ... fâră miros, fără vieață. 

Tot aşa trecutul şi viitorul. 

Elevul din clasa primară e primit cu cele fre: 
timpuri principale : prezentul, trecutul şi viitorul. Şi e 
ținut să le şiie bine! Dar care dintre dascăli îl învaţă 
să ştie care e mai principal dintre aceste ? Chiar de-l 
învaţă, nu-l învaţă de-a "'ndoasele, nu spre folosul, ci 
spre paguba lui sufletească ?! | se spune că din cele 
trei timpuri mai important e frecutul, id it, „ba 

viitorul, pentrucă . ..! 

Amăgiri primejdioase pentru viaţa omenească, 
pentru viaţa suiletească, naturală chiar, pentru viaţa 
cea de veci! 

Căci singur prezentul există; el singur real: 
deci singur principal. Trecutul e un prezent ce a fost, 
jar viitorul un prezent care va fi: prezentul, singur 
prezentul e ce/ ce esfe. Căci. nu există frecuf mân- 
găetor al nenorocirii prezențe, cu atât mai puțin viifor 
alinător al necazului de azi. Nădejdea da, nădejdea 
există ; dar nădejdea hainei nu ţine de cald, ci ne dă 
doar putere să suportăm îrigul; nici nădejdea pâinii nu 
ține de foame, ci ne dă doar fârie s'o răbdăm. Dar 
nădejdea chiar numai într” atât e mângăetoare, întru- 
cât cred şi văd că va deveni prezent: numai atunci : 
nădejdea lui mâine alină durerea de azi, când e pun- i; 


VESTITORUL 


. came 


ta amet aa ea 


Anul XI, No. 2 





lea peste care trecem dela răul de azi la binele de 
mâine. 

Golătatea trupului meu de azi nu o îmbracă, nici 
încălzeşte amintirea hainelor de ieri. Căci amintirea 
trecutului, întocmai ca nădejdea viitorului există pen: 
tru mine, dacă sunt în mine — în prezent Oricât de 
bogată ar fi amintirea şi nădejdea fiămândului, — cu 
ele fot flămând rămâne; nu-l saturâ, decât pâinea 
ce-o are în mână, pâinea ce-o simte 'n gură, ce-o dumică 
'n gură: ce-o mistue în sfomac. Tolatâtea realităţi, 


“cari se succed pentru a îi! 


Singură clipa există dar! Ea singură este! Sufletul 
omenesc o simte aceasta, limba încearcă să o spună: 


; creând pentru prezentul tuturor verbelor o singură 


rința exprimării. Realitate e numai clipa, care succe- ; formă, dar atâtea pentru trecut şi viitor. Dar toate 


formele diferite ale trecutului şi viitorului sunt pentru 
a putea arăta raportul lor, legăfura lor cu prezentul : 
singura rafiune a existenții celor trecute şi viifoare. 

Singură clipa aceasta există. Aceasta în care 
scriu, în care cetesc, în care simțesc, poruncesc, în 
care sufer, care mă mângâie: elipa ulfimă. | 

Pe hKreuger o singură clipă l-a nenorocit — în 
fața lumii; clipa în care s'a sinucis, până la care a 
fost: marele, norocosul, invidiatul Kreuger. După 
care şi prin care a devenit, simplu de tot: escrocul, 
În faţa lui — la nenorocit clipa în care, nevoind 
să-şi mărturisească căderea, adică realifatea, — a de- 
venit escroc şi l-au nenorocit totalitatea clipelor, în 
care a trăit ca escroc: arăfând că are ceeace n'a avut. 

Oricât am vrea să ne refugiem în dosul anilor şi 
ceasurilor, realitatea clipei ne urmăreşte, ne prezintă 
viaţa întreagă, o întreagă veşnicie. 

Având atâtea mii şi milioane de clipe ce trec prin 
viaţa noastră, ne jucăm cu ele ca copiii cu firele de 
nisip! Au acelaş preţ pentru noi: clipele, ca pentru ei 
firele de nisip, cu toate că sunt pentru noi adevăra- 
tele, nepreţuitele fire de mărgăritare ale vieţii noastre!! 

Când îngropăm un întreg şirag ce se chiamă an, 
noi râdem, ne înveselim inconşiienţi, ca şi când nimic 
n'am îi pierdut din noi; ca şi când nu ne-am mai în- 
tâlni nicicând cu ele; ca şi când, dar mai ales ca şi 
când n'ar trebui să dăm seamă de ele. 

Transeunt et imputantur! Trec şi se vor socoti! 
Lumii această dare de seamă, accentuarea ei i se pare 
caraghioasă, deşi e nespus de tragică. Aici rezidă tot 
răul omenirii, tot răul naţiunilor, răul familiilor, al in- 
dividului. Toată rădăcina crizei economice şi suileteşti 
stă: în necunoaşierea, neaprecierea, nerecunoașterea 
clipei care trece, care se pierde, care nu mai revine 


“niciodată, ca să trăiască, ci doar ca să ne acuze. In 


pierderea miilor şi milioanelor şi milioanelor de mi- 
lioane de clipe pe care le pierdem zadarnic, fără de 
folos pentru sufletul nostru și de cari vom da seamă. 

Vom da seamă ! 

Credem că nu? Putem crede că a mu vrea ear: 
-gument pentru a nu frebui ? 

Dar vieafa pământească nu e altceva decâto 
nesfârşită dare de seamă. 

Plantele nu dau seamă, toamna, de totalitatea 
clipelor vieţii organice: rodul e bilanţul lor, soldat 
veşnic cu câştig! 

Chiar vieaţa anorganică dă seama de toate clipele 
existenţei sale. 

Gradele temperaturii care cresc şi căi, nu suni 
oare dare de seamă a căldurii solare ? Ploaia, puterea 
: de absorbire a razelor solare, care transformă apa în 
i aburi — și a puterii electricităţii din natură, care re- 

transiormă aburii în apă Dar furtunele, viscolele, 
uraganele, nu sunt decât rezultatele dârii de seamă 
ale preamultului cald şi ale îndelungii fierbinţeli a 
soarelui de vară. Toată natura dă seamă, vrea nu 
vrea. Dar natura vrea! Numai omul nu vrea şi se 
face a crede că nu va da seamă de toate clipele, în 
ultima, dar mai ales în ultima clipă a vieţii lui! 

Pe ce se razimă în această credință deșartă, în- 
şelătoare, singura primejdioasă între toate primejdiile 
ce-l pasc ? | 

Nu dă el seamă, în toate clipele, în toate fazele 
vieții lui: dela naştere până la moarte? Şi când nu 
dă seamă, oare nu el suferă consecințele dureroase 
ale nedării lui de seamă ? Inchisorile nu sunt pline de 
cei ce n'au dat seamă de drepturile, de bunurile, de 
averile altora, pe care le-au considerat, le-au luat de 
ale lor ? Ar putea să fie chiar mai pline decât sunt, 
şi ar îi, dacă unii n'ar avea isteţimea să-şi procure cer- 
tificatele unei falşe dări de seamă, prin care suplinesc 
reala dare de seamă! 

Dar vieaţa intelectuală, ce este? O continuă dare 
de seamă! Examenele, ce sunt? Dări de seamă. Ac- 
tivitatea scienţitică ? Dare de seamă. : 

Viaţa trupului cu sânătatea ce-o micşorează şi cu 
boalele ce-o apasă ? Dare de seamă a puterii de viaţă 
a fizicului şi sufletului nostru, a mâncării, beuturii, 
aerului ce-am folosit, somnului şi odihnei carea ne-am 
dat. A ştiinţei ori neştiinţei, putinței ori neputinței doc- 
torului ce ne-a căutat! 

Care e motivul pentru care să ne simţim îndreptă- 
țiți a crede că chiar ultima dare de seamă vom evita-o, 
de aceea vom scăpa, când în lumea această mare şi 
minunată a lui Dumnezeu nu este un singur caz, un 
singur exemplu, o singură realitate de oriunde şi ori- 
când, care să nu cuprindă 'n sine principiul şi practica 
dării de seamă ?! 

Toată lumea lui Dumnezeu nu e decât o dare 
de seamă, manifestarea unui rezultat al puterilor puse 
de Dumnezeu într'ânsa, iar lumea omenească e.re- 
zultatul acţiunii noastre a tuturor, a conlucrării şi ne- 
conlucrării noastre cu puterea şi ajutorul lui Dumnezeu 
ce ni se îmbie bogat şi ni se împrăşitie din belşug. 
La marele ei rezultat în îngrozitoarea dare de seamă a 
lumii suntem responsabili cu toții şi fiecare în măsura 
în care am luat sau nu parte la sămănarea, plivirea 
şi progresul binelui comun. ' 

Pe ce teren şubred stau cei cărora li se pare că 
nu vor da seama. Li se pare, căci nu o cred aceasta 
decât cei ce într'adevăr nu vor da seamă, fiind irespon- 
sabili: nebunii. Toată lumea crede că va da seamă, 
se teme de această dare de seamă, o ştie: se va da 
seamă. Unii nu dau .bucuros, dar vor da! Alţii n'ar' 
da, — dar vor da! | 

Transeunt et imputantur! Trec şi se vor socoti! 
E sigur aceasta, după cum sigură e moartea, care 
vine, vine, fără să-i ştim doar ziua şi ceasul, când 
Domnul, ca un fur în noapte ne va cere în seamă 
clipele trăite: talanţii primiţi spre chivernisire ! 

De care clipe: vom da seamă? De foate. Fizica 
ne'nvaţă că nimic nu se pierde 'n naturâ. Nici strălu- 
cirea unei stele a cărei rază a pornit de mii de ani 
până s'ajungă la ochiul nostru. Nu se pierde nici cea 
mai mică fărâmă a unui glas omenesc, pe care apa- 
ratul de radio ni-l comunică urechii noastre din depăr: 
tări nebănuite pe aripele gândului. Toate clipele gân- 
durilor, gesturilor, vorbelor, privirilor, faptelor noastre 
vor forma materialul imens al îngrozitoarei noastre 
dări de seamă. Fulgi de pene aruncate din turnul bi- 
sericii, cine le mai poate strânge ? Fire de nisip din 
nesfârşita pustie a Saharei împrăştiate de năpraznicul 
Samum pe întinderea fără de margini a Saharei:şi a 
lumii, cine le mai poate aduna?! Augustin Cosma. 





Misiunile noastre 


Istoria omenirii pomeneşte şi ne povesteşte de- 
spre mai multe expediţii întreprinse în diferite direc- 
ţii şi pornite âproape pe tot atâtea motive. De fapt, 
nu este colțişor de pământ, în lăţime şi înălțime, să 
nu îi îost atins, indeosebi de europenii cu civilizaţia 
nu prea veche, dar veloce. Polurile amândouă, toate 
cunoştinţele geografice şi etnografice ce le deţinem, 
ne sunt mărturie. N'a fost însă numai solul care a 
ademenit cu ale lui taine, ci şi subsolul cu bogăţiile 
lui variate. Adevărat că o mare parte din expedițiile 
în țările îndepărate sunt întreprinse şi susținute de 
societăţi şi naţiuni care-şi fac prin aceasta cinste în 
analele culturiii şi a civilizaţiei. Caracterul ştienţific, 
însă, foarte rar se păstrează până în cele din urmă; 
„de cele mai multe ori o expediţie de felul acesta n'a 
avut altă misiune decât cea pregătitoare pentru cuce- 
rirea apropiată. Mai josnic scop şi mai tragice opin- 
firi au expediţiile pornite anume în goana după bogă- 
ţia subsolului : drepturi la vieaţă câlcate în picioare, 
barbarismul cu nuanțele înţelepciunii satanice sunt 
urmele expediției şi palpitaţiile raporturilor dintre cer- 
cetat şi cercetătorul îmbrăcat în masca civilizaţiei; 
locuitorul băştinaş exploatat şi despoiat de averea 
pentru care se încoardă mai mult relaţiunile între 
cei fari. 

„__ Multă contribuţie literară şi ştienţifică aduc expedi- 
țiile ațât a societăților de ştiinţă cât şi cele a sin- 


guratecelor persoane de ştiinţă. Nu putem spune însă, 
că acesta a fost singurul dor care a călăuzit şi sin- 
guratecele persoane sau membri căci egoismul perso- 
nal şi-a avut partea, dacă nu în intenţie în execuţie. 

A doua categorie de expediţii este însă cu mult 
mai josnică : aleşuirea organizată după ceea ce Dum- 
nezeu a hărăzit în patria altor popoare. 

Avem însă un al treilea îel de expediţie care:cu 
tot dreptul se numeşte „misiune“ pentru “că îmbfăţi- 
şează ordinul de comandă a celui ce frimite, a“ Celui 
ce este absolutul stăpân al tuturora şi orândueşte to- 
tul cu dreptul cel mai înalt. Aceste sunt misiunile Bi- 
sericii lui Christos, pornite când Mântuitorul şi-a trimis 
Apostolii la propovăduirea evangheliei la foată făptura 
şi să înveţe foafe neamurile. 

Aici locuitorul bâştinas nu este despoiat ci în- 
bogăţit. Nu i-se ia nimic ci din contră primeşte — 
dela Misionarii Bisericii celei adevărate — darul cel 
mai mare, darul credinţei celei adevărate, pentru care 
nu dă nimic în schimb. Adevărat că Preoţii misionari 
aduc cu sine multe cunoştinţe dia țările îndepărtate, 
întorcându-se, dar prin aceste nu sărăcesc pe nimeni, 


căci nu iau avutul nimănui. Fac numai schimbul cu- - 


noştinţelor folositoare. Aici nu este exploatare, din 
contră, sunt băştinaşii cari învaţă multa lucruri folosi- 
toare dela misionari: şcoală şi întreprindere de me- 
serie. Nici răsplata lumii acesteia nu este in vedere, 

căci misionarii sunt slugile Domnului, lumina lor lu- 
minează înaintea acelor oameni cari altcum n'ar ve- 
dea de loc lumina adevărurilor veşnice. işi stâng 
vieaţa în holdele nepătrunse ale împărăției lui Isus, 
departe de ţară, de familie şi de tot ce vieața depe 
pământ dă ca mângăiere. 

lar necredincioşii, la cari sunt trimişi şi merg 
Misionarii, sunt cei favorizați. Ei primesc vizita şi 
roadele oboselilor acestor pioneri ai culturii celei ade- 
vărate şi ai civilizaţiei neperitoare ; ei întră în marea 
societate care este Biserica mântuitoare. Aşa se pro- 
pagă învăţătura lui Isus, împărăţia lui Dumnezeu pe 
pământ. Țintă nobilă şi îndemn nobil este temelia 
acetor misiuni. Nu bogăţie, nu mândrie, nu răsplata 
pământească, nu cauza proprie, ci cea a lui Dumne- 
zeu, neplătită aici dar mai bine plătită pe: veci. 

Misiunile însă sunt un drept şi o datorie a Bise- 
ricii Catolice. Sunt un drept pentru că numai Biserica 
aceasta este cea adevărată şi numai adevărul are 
drept la existenţă şi propagare. Sunt o datorie pen- 
tru că Mârtuitorul a poruncit să se facă, Mântuitorul 
a rânduit apostolia dintru început până la sfârşitul 
veacurilor, până va îi o turmă şi un pâstor şi va mai 
îi un suflet de mântuit. Porunca propovăduirii însă 
nu se mărgineşte numai la apostoli, nu se mărginește 


numai la aceia cari sunt pe la apostoli, nu se mâr- 


gineşte la aceia cari sunt pe câmpul de activitate mi- 
sionară, ci este o datorie de recunoştinţă pentru toţi 
cei ce gustă binefacerile creștinismului adevărat, roa- 
dele Răscumpărării şi a situaţiei de fii adoptivi ai lui 
Dumnezeu, este o datorie de reciprocă ajutorare fră- 
țească poruncită de Mântuitorul: dragoste frățească 
îaţă de aproapele nostru lipsit, şi gratitudine faţă de 
Dumnezeu, care, fără de meritul nostru, ne-a învredni- 
cit pe noi mai de grabă de acest dar. Pe cum în ca- 
zul primejdiei patriei, nu trudesc numai apărătorii de 
pe câmpul de luptă ci toţi, şi cei de acasă, cari cu fe- 
luritele lor contribuţiuni susţin opera ostașilor, aşa şi 
în aceasta mare operă de cucerire a sufletelor, greul 
misiunilor nu trebue să 'rămână numai pe umerii ce- 
lor ce pe câmpul de activitate misionară îndură toate 
mizeriile : climă, temperatură, boli, lipsuri, neîncre- 
derea locuitorilor etc., ci munca lor trebue susținută 
cu provizii de acasă, provizii materiale şi morale: ru- 
găciuni, fiind vorbă de domeniul sufletesc. De cele 
materiale au nevoie pentru susținerea lor şi pentru 
ajutorarea nevoiaşilor din loc, ca astiel să se poată 
apropia: de ei, să câştige încrederea celor păcăliţi 
poate de atâtea ori deja de exploatatorii cu faja albă. 
De rugăciune are nevoie fiecare om, iar aceştia au 
mai multă nevoie pentru ei şi pentru felul muncei lor: 
îmuierea inimilor celor neștiutori şi rătăciţi. 

Misiunile au fost sunt şi rămân cel mai vast 
câmp de binefacere pentru toți oamenii de bine. Dela 
un sfânt Francisc Saveriu, de familie nobilă, care îşi 
părăseşte totul şi pleacă în Indii şi Japonia să creşti- 
neze şi să boteze mulțumi nenumărate, până la ti- 
năra fecioară Tereza din Lisieux, care, închisă între 
pereţi mănăstirii, înalţă rugi fierbinţi şi neîncetate pen- 
tru misiuni, misionâri şi opera împărăției lui Isus pe 
pământ, chestiunea misionară întinde o vastă scară de 
activitate la îndămâna tuturor. Tot omul vrea să facă 
un bine, sărac, bogat, tinăr, bătrân, femeie, ori bărbat 
deopotrivă poate să ajute cu ce-i stă în putință, dar 
nu numai poate ci frebuie să răsplătească cu contri- 
buţia sa lucrarea de mântuire. 

Noi Românii, n'avem asupra noastră nici una din 


VESTITORUL 





mar eta 


Anul Xi, No. 2 





petele expedițiilor de despoiere a altor popoare, avem 
inima curată în aceasta privință. Nam fost nici avi- 
zaţi, căci Dumnezeu ne-a dat nouă din belşug tot ce 
alte popoare caută prin depărtări mari. Solul şi sub- 
solul patrie; noastre este cu mult mai bogat şi încăpă- 
tor decât să trebuiască să ne gândim într'alte parți. 
In schimb, drept recunoştinţă pentru aceste mari şi 
multe binefaceri primite dela Dumnezeu, ar trebui, 
ca — cu toţii, — cel puţin cei ce facem parte. din 
aceasta mare societate, Biserica catolică, să înbrăţi: 
şăm expediția cea mai sacră, cea mai nobilă, cauza 
împărăției lui Dumnezeu pe pământ, cauza. semenilor 
nostri : misiunile bisericii celei adevărate din care fa- 
cem parie şi noi. Trebuie să ne înteresăm mai de 
aproape de aceste misiuni, să le cunoaştem şi să le 
urmărim, sunt misiunile Bisericii de care ne ţinem şi 
noi, sunt misiunile Bisericii noastre, sunt misiunile 
noastre a tuturora. P. G. Stan. 











Liga cinstei 


Acesta este titlul unei asociaţii catolice ce s'a 
format, nu de mult, în America, pentru combaterea ci- 
nematografiei imorale. Membrii acestei asociaţii nu 
sunt obligaţi la adunări ori cotizaţii personale, ci au 
numai datoria de a se reţine dela participarea ori fa- 
vorizarea în orişice fel a filmelor cari jignesc morala 
creştină şi au datoria de a indemna şi pe alții să se 
înscrie în „Legion of Decency“, pe româneşte „Liga 
cinsfei“. In felul acesta, zice comisia încredințată cu 
formarea Ligii, »milioane de Americani, angajându-se 
individual, vor putea scăpa ţara de primejdia mare a 
cinematografului imoral<. 

Dar acest rezultat se va ajunge în Avietica şi în 
țările cari vor şti acţiona împotriva filmelor rele. Aiu- 
rea nu. Din contră, va creşte numărul ăcestor filme, 
cum vedem că se şi întâmplă în unele ţări din Europa, 
cum e şi la noi. Neputând, împresarii della Hollywood 
— oraşul unde se fac 90 la sută din filmele ameri- 
cane — rula aceste filme în America, în urma anga- 
jementului luat faţă de Ligă şi în urma luptei pe care 
aceasta o duce împotriva lor, sunt nevoiţi a le rula 
acolo, unde corupţia este la largul ei, nestânjenită de 
nimeni. Aici, succesul lor este asigurat, mai ales că 
li se face şi mare reclamă. Revistele noastre ilustrate 
sunt pline de »stele«, nudităţi şi scene picante de ci: 
nematograf. 

Şi pentru ce atâta reclamă? Pentrucă e plătită 
bine ? Şi aceasta. Pentru a putea răspândi imoralitatea în 
rândurile maselor. Probabil. Ori pentru alt scop? Sigur. 
Reclama este sufletul comerţului, iar cinematograful 
este comerţ. E o afacere rentabilă, în care sunt inve- 
stite peste două miliarde de dolari, adecă mai bine de 
200 miliarde lei. Anual se cheltuiesc 300 milioane do- 
lari pentru prnducţia, propaganda şi distribuţia filmelor. 
Câștigul este 1.564 000 000 dolari în fiecare an (cam 
170 miliarde lei), ţinând seamă că, la îilmele americane 
iau parte, în toată lumea, cam 190 milioane persoane 
săptămânal. 

Cât priveşte imoralitatea filmelor, Liga, într'o re 
centă întrunire a comisiei sale de organizare a îor- 
mulat trei liste. Ele sunt alcătuite după conţinutul mo- 
ral al filmelor — rulate în ultimele 5 luni în America — 
cum urmează : Lista A. filmele socotite ca ireproşabile; 
lista B. filmele a căror frecventare e sfătuită numai 
adulţilor, deoarece conţin vulgarităţi şi sunt cam în- 

drăsneţe ; lista C. filmele a căror frecventare e necu- 
viincioasă şi rea, pentru orice categorie de oameni, 
deoarece sunt imorale. Sunt, în total, un grup de 131 
filme, dintre care 37 aparțin categorie! C. Aşa: Re- 
gina Cristina, Madame Dubarry ş. a. | 

Ei bine, importatorii de filme americane din Eu- 
ropa, ori mai precis din ţărite unde nu se luptă de loc, 
ca la noi, ori se luptă foarte puţin, impotriva imora- 
Jităţii cinematogratului, le preferă pe cele din categoria 
C. Aceste sgândără mai mult simţurile şi aţâţă poitele 
josnice. Ceea ce Americanii chiamă sex-appeai, chiar 
când nu aparţine acţiunii, nu lipseşte nicicând din ele, 
ori sub o formă ori sub alta, pentru a atâţa poitele, 
cu scopul de-a atrage cât mai mulţi spectatori şi a 
asigura, în felul acesta, câştigul. Şi pe ecranul să- 
lilor noastre de cinematograf, care sunt în mâna ce- 
lor streini de legea şi neamul nostru, se proiectează 
tocmai aceste filme. Dar aceste săli sunt pline de ti 
nerii noştri, cari caută emoțiile puternice. Şi le gă- 
sesc, spre nenorocirea lor şi a neamului. Mai mult. 
Uneori aceste săli sunt pline de copiii trimiși de pă- 
rinţi, pentru a-şi »lărgi orizonturile de cunoştințe< ori 
drept răsplată că şi-au învăţat lecţiile sau şi-au beut 
cafeaua la cejun. Câtă ironie! Câtâ amară înşelăciune 
pentru ei şi pentru familie! Şi pentru neam! 

Cine va lupta și la uoi împotriva acestui izvor de 
corupție al maselor ? Cine va combate aceasta primejdie 
îndreptată împotriva sufletului neamului, de mărimea 
căreia puţini îşi dau seama. Cine, dacă nu acela, care 
are deviza »Pentru neam şi lege«: Agra. Şi aşteptăm 
să-l vedem la muncă! Ă T, 








Un jubileu la Moftinul-Mic. 


in 4 |. c., s'au împlinit 50 de ani dela hirotonirea 
întru preot a Păr. canonic on. Gheorghe Mureşianu. Con- 
îraţii, prietenii şi stimătorii au găsit de bine să come- 
moreze acest eveniment cu tot fastul ce i se cuvine. 

Ex. Sa Episcopul a delegat pe Păr. can. J. Geor- 
gescu să-l reprezinte şi să transmită sărbătoritului 
binecuvântările, felicitările şi urările de bine. 

Rvs. Păr. G. Mureşianu, ajutat de preoţii conli- 
turghisitori, Sf. Lor: /. Georgescu, Alex. Gera, Lo- 
bonțiu loan, Boroş și Şuta Vasile, a servit o sfântă 
Liturghie: prinos de mulțumită şi cerere, înălţat la 
tronul Celui Atotputernic. La sfârşitul sf Liturghii, s'a 
ohciat un parastas pentru veşnica pomenire a celor 
5 eroi moitineni, decedați între timp, cari împreună cu 
Păr. Mureşianu au luptat împotriva planului de ma- 
ghiarizare al Ungurilor, preconizat prin înființarea 
Eparhiei Hajdudorogului. 

Serbarea a continuat la şcoală. Aici au vorbit: 

P. canonic Georgescu, cetind scrisoarea trimisă 
de Ex. Sa Episcopul şi tălmăcind în alese cuvinte 
simțâmintele clerului eparhial. A făcut apoi o interesantă 
expunere a luptelor bisericii române unite contra Haj- 
dudorogului, reliefând rezistența aşa de împunătoare 
prin dârzenia ei a fericitului sărbătorit şi a celor 13 
țărani, credincioşi ai săi. 

, A urmat salutul bisericii ort., tălmăcit prin cue 
vintele păr. prot. Borza din Carei. 

A mai vorbit: D. kugen Seleș, în numele Lic. 
»M. Eminescu« din Satu-Mare şi al despărțâmântului 
Astrei de acolo, despre îloarea rară a recunoştinței ; 
D, Aurel Coza, în numele Lic. »Vasile Lucaciu« din 
Carei şi al despărțământului Astrei de acolo, aduce 

sincerele omagii ce se cuvin preşedintelui de onoare 
al acestui despărțâmânt. 

D-l avocat dr. Andrei Doboși, fostul apărător al 
Păr. Mureşianu şi al moftinenilor în procesul dela 
Satu-Mare din 1913, arată într'un mod nespus de în- 
duioșător 'toată istoria acelui proces. 

In numele jud. Satu-Mare vorbește d-l subprefect 
dr. O. Pop; în numele plasei Carei-Mari, d-l prim- 
pretor dr. /. Gherman ; în numele oraşului Carei, d-l 
primar Cornel Pop, fost elev al sărbătoritului ; în nu- 
mele ligii antirevizioniste şi al îraţilor din Vechiul Re- 
gat, d-l Î. Iancu; în numele învăţătorimii d-l Sabo din 
Sân-Miclăuş ; în numele consătenilor, tânărul preot 
Petru Bontea. 


Ultimul cuvântător, cu acest prilej, a fost d-l Con- 


sfantin Nedelcu, inspector din Ministerul: de Instrucție. 
D' sa, într'un discurs de o înaltă inspiraţie, zice între 
altele : »Păr. Mureşian a fost mai norocos : decât Mân- 
fuitorul. Acesta a avut 12 apostoli, între cari unul 
trădător. Păr. Mureşianu a avut 13 şi nici un trădătore. 

La sfârşit, Păr. Mureşianu, într' un ton plin de 
veselie creştinească, mulţumeşte tuturor, în special Ex. 


; Sale Episcopului diecezan. 


DO II O N a aa ga a ao oa ei 


A urmat o agapă, la care s'au rostit mai mulie 
toasturi. 3 

Dorim şi noi bunului preot multă sănătate şi fe- 
ricire. Şi am mai dori ca toţi Românii acestei binecu- 
vântate Ţări, să nu negligeze aceste pilde de adevărat 
naționalism, de cari au fost, sunt şi vor fi în biserica 
noastră unită, ci să le respecte şi urmeze. 


“CRONICI 


Estonia. 


Această ţărişoară mică începe să aibă de acum 
un rol mai însemnat în răspândirea Sf. Uniri printre 
răsăritenii desparţiţi de Roma. Din populaţia ei(1 mi- 
lion 300.000 locuitori), 15 procente sunt ortodocşi, dar 
cu două limbi liturgice: slavonă şi estonică. Ortodocşii 
estonici au ca la 130 biserici, iar Ruşii cu limba li- 
turgică slavonă, vreo 50. Şi fiindcă Mitropolitul Ale- 
xandru este păstorul lor sufletesc comun, unele bise- 
rici ţin ambele limbi liturgice, aşa că, în ele se săvârşeşte 
Sf. Liturghie odată slavoneşte. altadată estoniceşte, 








Parohie catolică de rif răsărifean până acum era | 


numai în oraşul industrial Narva, cu doi preoți şi cu 
limbă liturgică slavonă. Dar la începutul lui Noemvrie 
Pâr. Bourgesio S. I. a deschis în oraşul Hapsal, 
un porț însemnat la mare, o capelă de rit răsă- 
ritean cu limba liturgică estonă. La Narva a rămas pe 
mai departe Păr. capucin olandez Metodiu. El slujeşte 
acolo în slavoneşte, în Capela Misionarelor Sfintei inimi, 
cari şi ele aparţin ritului răsăritean. Deşi la început 
se găsiau puţini Estoni favorabili Sf. Uniri, numărul 
enoriaşilor catolici de rit răsăritean s'a urcat în timpul 
din urmă, în Narva. Faptul că Sf. Scaun a încuviinfat 
întrebuinţarea limbii estonice ca limbă liturgică pentru 
nouii convertiți, ajută mult la răspândirea Sf. Unirii în 
cercuri cât mai largi. 

Pentru catolicii de rif Jafin s'au deschis în cursul 
anului trei noui locaşuri de închinăciune, iar la Rak- 
vere o biserică. 


Polonia. 


In ziua de 30 Oct. anul trecut, a avut loc'la Var- 
şovia o conierință a episcopilor catolici, ce au sub 

iurisdicțiunea lor şi parohii de rit răsăritean. Au par- 

Anul Xi, No. 4 


— Card. Sincero numit Preşedinte al Co- 


ticipat pe lângă Arhiepiscopul de Vilna încă cinci ! misiei de Codificare orientală. Printr'un Bilet al 
îBlEcOBI între cari Episcopul Czarneckij din congrega ! Secretăriei de Stat, Sf. Părinte Piu Xla binevoit a 


fia P. P. Redemptorişti, care este Vizitatorul uniţilor | 
şi e de rit răsăritean. Din constatările făcute la sus- 
numita conferință, notăm câ, în d-cursul anului 1934 


: 
i 


s'au înființat în Volhynia cinci parohii unite noui, iar ! 


la Lublin se formează acum o astfel de parohie. Deja 
în cinci dintre eparhiile polone se găsesc 45 de paro- 
hii unite, în cari activează vreo 60 de preoţi seculari 
şi regulari. Dintre dânşii 24 sunt de naţionalitate ucrai- 
neană, zişi şi ruteni. 

Vizitatorul uniţilor, Episcopul Czarneckij a cerce- 
tat toamna trecută şapte din parohiile unite ale Polo- 
niei răsăritene. Foarte mulţi credincioşi au primit sfin- 
tele sacramente ; la Lutca le-a sfințit chiar o nouă 
capelă în locul celei arse de bolşevici înainte cu doi 
ani. 

In două seminarii latine ale Poloniei de răsărit, 
la lanow în Podlaihia şi la Pinsk, s'au format între 
alumni diferite secţii de studiu asupra Si. Uniri. Refe- 
ratele citite la şedinţele secţiilor privesc istoria Unirii 
în Polonia. Seminarul din Pinsk a întrat în legătură 
spre acest scop şi cu alte seminarii poloneze, ba chiar 
şi streine. In 14 Noemvrie, ziua Sf. losafat, care este 
mucenicul Unirii în Polonia, Episcopul Czarneckij a 
slujit însuşi la Pinsk Sf. Liturghie în rit răsăritean, în 
prezenţa a lor 2 episcopi latini, a canonicilor şi a pro- 
fesorilor Seminarului. 

In vară, Exc. Sa, a vizitat şi centrele Si. Uniri 
de peste graniţele poloneze, îndeosebi pentru a hiro- 
toni preoţi de rit răsăritean. Aşa între 18—22 lulie 
trecut, a conierit ordurile sacre la doi doctoranzi ai 
Universităţii din Innsbruck, cari în 23 lulie au și să- 
vârşit întâiele lor sfinte Liturghii, împărtăşind cu acest 
prilej pe colegii lor de universitate latini, după ritul 
răsăritean, sub amândouă speciile. 


Tot Exc. Sa Episcopul Czarneckij, a hirotonit anul 


4 


trecut pe un diacon la Miinchen, capitala Bavariei, 


unde Card. Faulhaber înființă mai demult,. spre îolo- 
sul' Unirii, colegiul Sf. Andreiu. 

Părinţii Redemptorişti au înfiinţat şi ei în congre- 
gaţia lor o ramură deosebită, de rit oriental. Tinerii 
respectivi Studiază în Belgia. Acolo în mânăstirea 
Redempstoriştilor dela Beauplateau, le-a conferit acestor 
viitori misionari răsăriteni ordurile sacre Exc. Sa Epi- 
scopul Czarneckij. 

P. S Sa şi la Amay sur Meuse, în mânăstirea 
de acolo a P. P. Benedictini de rit oriental, a slujit 
sărbătoreşte. Notăm câ Benedictinii dela Amay sur 
Meuse recitează zilnic toate rugăciunile lungilor ceasuri 
răsăritene şi lucrează şi pe tărâm ştiinţific editând 
revista »lrenikon«. 


Cehoslovacia. 


In Cehoslovacia PP. Redemptorişti au o mânăstire 
de rit oriental la Michalovca. Întâiul preot al acestei 
mânăstiri redemptorişte răsăritene e Pâr. Masztelak, 
hirotonit la 12 August anul trecut, de către Episcopul 
unit de Ushorod, P. S. Stoika. , 


Roma. 


In colegiul rusesc din Roma a fost numit de Rector 
Păr. Filip de Regis S. [., fostul Rector, Par. laworka 
fiind trimis de paroh la Şanghai în China, pentru a 
conduce parohia catolică de rit răsăritean de acolo. 

P. Felix Wiercinski S. 1. 


Tipografia Românească, Oradea. 


numi pe Em. Sa Cardinalul Aloisie Sincero, Secretarul 
S Congregaţii pentru Biserica orientală, de Președinte 
al Comisiunii pontificale pentru Codificarea canonică 
orientală, în locul regretatului Card. Petru Gasparri. 


— 7 Card. Francisc Bourne (1861—193 5) 
In cea dintâi noapte a anului în curs s'a stins din 
viaţă la Londra, în vârstă de 74 de ani, Cardinalul 
Francisc Bourne. Hirotonit întru preot la 1884, în 
1896 e numit episcop coadjutor la South Wark, iar în 
1903 Arhiepiscop de Westminster. Aici avu el ferici- 
rea să organizeze şi să găzduiască măreţul congres 
euharistic internaţional dela 1908 şi, în 1910, să con- 
sacreze noua catedrală începută de înaintaşul său 
Card. Vaughan. In: 1911 e creat Cardinal al Sf. Bise- 
rici Romane. A îost un mare sociolog, cum se şi că- 
dea să fie Arhiepiscopul Londrei. Cu prilejul vizitei 
pe care făcut-o după războiu în coloniile engleze din 
orientul apropiat, a trecut şi prin Capitala .ţării noastre 
unde a fost oaspele Familiei Regale. Odihneascd cu 
dreplții. 

— Misiuni sfinte. in zilele de 8 şi 9 Dec. 1934, 
au avut loc la Derșida — Sălaj, misiunile de an iubi- 
lar, organizate cu preţiosul concurs al P. P. V. Coposu 
din Bobota şi Pop din Zalnoc, de Păr. [. Cavaşi, adm. 
par. în loc. S'au mărturisit şi cuminecat 386 credin- 
cioşi, deşi mulți localnici adulţi sunt angajaţi ca lucră- 
tori prin Vechiul Regat. — La predici şi la' vizitele 
făcute în vederea câştigării indulginţelor jubilare, bi- 
serica s'a dovedit într'adevăr neîncăpătoare. Misiunile 
au luat sfârşit Duminecă seara, cu Rozarul recitat în 
comun şi cu Binecuvântarea Euharistică, lăsând în 


“suflete pace şi multea mângăiere. 











RECENZII 


— Almanahul revistei populare catolice 
“Viaţa“,pe 1935. Lei 15. Harnicii noştri Păr. Franciscani 
din Sabâoani—Roman ne dau o carte foarte atractivă. 
O copertă frumos colorată ; partea calendaristică e 
întocmită pentru romano şi greco-catolici; pentru fie- 
care lună cuprinde câteva „cuvinte folositoare“, foarte 
folositoare îndemnuri la împlinirea celor mai trebuin- 
cioase virtuţi: desăvârşire prin înfrânare, — ascul- 
tare, — încredere, dragoste, şi așa, prin acestea cu 
Dumnezeu. Acesta să fie programul anului întreg, 
programul vieții întregi. Mai afli poezii adânc creşii- 
neşti şi moraie, lecturi foarte instructive. — Unele chiar 
mişcătoare şi o cronică bogată şi bine întocmită. ÎI 
recomandăm tuturora, fiind siguri că numai roade bune 
va aduce. 





— Comunicat. Domnii cari au primit în comi- 
sion calendare de ale AGRU.-iui sunt rugaţi să tri- 
mită sumele restante şi eventualele exemplare nevân- 
dute. Rugăm să se facă aceasta cât mai în grabă, în- 
tru cât avem multe comenzi nesatisiăcute. 


Redactor: Păr. Prof, Dr. Coriolan Tămăian 

